Diari Oficial de la Generalitat Valenciana


Sumari del DOGV 9755, del 29-12-2023 (2023/13068)

RESOLUCIÓ de 26 de desembre de 2023, del president del Consorci Hospital General Universitari de València (CHGUV), per la qual s'aprova l'oferta d'ocupació pública 2023.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13152


Data del document
:   26-12-2023

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 26 de desembre de 2023, del president del Consorci Hospital General Universitari de València (CHGUV), per la qual s'aprova l'oferta d'ocupació pública 2023. [2023/13017]  
El text refós de la Llei de l'Estatut Bàsic de l'empleat públic, aprovat per RDL 5/2015, de 30 d'octubre, regula en els seus títols IV i V els mecanismes i principis d'accés a l'ocupació pública i el contingut essencial de les seues ofertes, assenyalant en el seu article 70 que les necessitats de recursos humans amb dotació pressupostària hauran de ser objecte d'oferta d'ocupació pública. En el mateix sentit, el Conveni col·lectiu del CHGUV regula el règim i procediment de selecció de personal en l'àmbit de la seua organització.  
Per part seua, l'art. 20 de la Llei 31/2022, de 23 de desembre, de Pressupostos Generals de l'Estat per a l'any 2023, i la disposició addicional vintena en relació amb l'article 36 de la Llei 9/2022, de 30 de desembre, de Pressupostos de la Generalitat per a l'exercici 2023, assenyalen que la incorporació de nou personal en el sector públic haurà d'ajustar-se als límits legals assenyalats en les citades normes pressupostàries, si bé en l'àmbit de la sanitat pública i pel que respecta a les places hospitalàries, l'oferta d'ocupació pública podrà arribar fins al cent vint per cent de la taxa de reposició -calculada segons la norma estatal bàsica- per als sectors prioritaris com es l'administració sanitària, tot respectant l'import del capítol I del corresponent pressupost de despesa i amb les determinacions establides en el punt tres del art. 36 de l'esmentada norma.  
Els criteris que han de servir en la determinació del valor absolut de la taxa de reposició queden regulats en la norma pressupostària estatal i aquesta se circumscriu a l'àmbit temporal de l'exercici econòmic immediatament anterior, és a dir, al de 2022. Així doncs, el total de places que poden ser convocades en la present oferta d'ocupació està en funció del percentatge de reposició establit per aquest any en el cent vint per cent, resultant que el nombre d'empleats fixes que durant l'exercici econòmic de 2022 ha extingit la seua relació laboral ha sigut de 70 persones, el nombre de places a convocar es de 84 efectius.  
  
El V Conveni Col·lectiu del Consorci HGUV, estableix en el seu article 11.3, el compromís d'aprovar anualment ofertes d'ocupació pública, amb l'objectiu d'adequar les dotacions de personal a les necessitats de l'organització i reduir la taxa de temporalitat en l'ocupació pública. Aquest compromís s'alinea amb la política sanitària de la Generalitat, i en concret amb una planificació dels recursos humans que resulten necessaris per a prestar als ciutadans uns serveis de qualitat.  
  
Les places incloses en aquesta oferta, i que es detallen en l'annex, es proveiran per personal de nou ingrés seleccionat mitjançant: concurs oposició, accés de torn lliure i sistema de promoció interna i per concurs de mèrits, s'inclou també la reserva legal de places per a ser proveïdes per persones amb diversitat funcional de conformitat amb l'article 4, apartats 1 i 2 del text refós de la Llei General de drets de les persones amb discapacitat i de la seua Inclusió Social, aprovat per RDL 1/2013, de 29 de novembre. El total de les places que s'ofereixen són de caràcter assistencial directe o amb estreta vinculació a l'assistència sanitària.  
  
La present oferta d'ocupació pública i els criteris bàsics tinguts en consideració han sigut objecte de negociació, aconseguit acord per majoria amb les organitzacions sindicals amb representació en el CHGUV.  
El Consell de Govern del Consorci HGUV, en sessió celebrada el dia 13 de desembre de 2023, aprovà la present Oferta d'Ocupació Pública, segons consta en l'acta corresponent.  
Com a conseqüència de l'exposat, d'acord amb l'article 70.2 del text refós de la Llei de l'Estatut Bàsic de l'Empleat Públic, aprovat per RDL 5/2015, de 30 d'octubre, i amb les funcions atribuïdes per l'article 13 dels Estatuts refosos del CHGUV (DOGV Núm.8090 de 24.07.2017), per delegació de l'Acord del Consell de Govern de 10.05.2022 (DOGV Núm.9354 de 03.06.2022), i amb informe favorable de la Direcció General de Pressupostos, de la Generalitat, aquesta Presidència del Consorci Hospital General Universitari de València resol:  
  
1. Publicació de l'Oferta d'Ocupació Pública  
D'acord amb el que es preveu en l'article 70 del text refós de la Llei de l'Estatut Bàsic de l'Empleat Públic, aprovat per RDL 5/2015, de 30 d'octubre, i article 12 del V Conveni Col·lectiu del CHGUV, s'aprova l'oferta d'ocupació pública 2023 en els termes que s'especifiquen en aquesta resolució.  
  
2. Distribució de l'oferta d'ocupació pública  
En l'oferta d'ocupació pública s'inclouen places dotades pressupostàriament que no poden ser proveïdes amb els efectius de personal existents, segons la distribució que es detalla en l'annex, amb els límits previstos en les normes pressupostàries vigents.  
  
3. Persones amb diversitat funcional  
D'acord amb l'article 59 del RDL 5/2015, pel qual s'aprova el text refós de la Llei de l'Estatut Bàsic de l'Empleat Públic, en la redacció disposada en l'apartat 2 de l'article 4 del text refós de la Llei General de dret de les persones amb discapacitat i de la seua Inclusió social, aprovat per RDL 1/2013, de 29 de novembre, i l'article 64.1 de la Llei 4/2021, de 16 d'abril, de La Funció Pública Valenciana s'ha disposat una reserva del 10 % del total de vacants per a ser cobertes entre persones amb diversitat funcional sempre que superen els processos selectius i acrediten una discapacitat igual o superior al 33 % i la compatibilitat amb l'acompliment de les funcions i tasques en els termes que establisquen les respectives convocatòries.  
En les proves selectives s'establiran per a les persones que ho sol·liciten amb discapacitat amb grau de minusvalidesa igual o superior al 33 %, les adaptacions i els ajustos raonables necessaris de temps i mitjans per a la seua realització, per a assegurar que participen en condicions d'igualtat. La distribució de les places reservades es detalla en l'annex. Les places reservades que queden desertes s'acumularan a les del torn lliure que corresponga.  
  
4. Promoció interna  
Amb l'objectiu de fomentar la promoció interna es convocaran mitjançant procediment de promoció les places que es detallen en l'annex.  
  
Les places reservades per a promoció interna que queden desertes no s'acumularan a les de torn lliure, al no formar part de la taxa de reposició.  
  
5. Concurs de mèrits  
L'article 217 del Reial Decret llei 5/2023 de 28 de juny (BOE Núm.154 de 29.06.2023) que garantix el dret d'acces als processos derivats de la disposició addicional octava de a Llei 20/2021, de 28 de desembre, de mesures per a reduir la temporalitat en l'ocupació pública, possibilitant l'incloure en la present oferta una plaça que complix amb els requisits de la disposició addicional 8 de l'esmentada llei no inclosa en la convocatòria anterior.  
  
6. Integració en el Departament de Salut València-Hospital General  
  
En el marc del Conveni administratiu subscrit amb la Generalitat Valenciana, totes les places objecte de l'oferta d'ocupació pública s'adscriuen al CHGUV, però tindran la consideració de places del Departament de Salut, i implicaran l'obligació de prestació de serveis en aquest àmbit funcional i geogràfic.  
  
7. Publicitat i difusió  
Sense perjudici de la publicació de les convocatòries en el Diari Oficial de la Generalitat Valenciana, aquestes i els actes de gestió i tràmit de cadascuna es publicaran amb caràcter informatiu en la pàgina web corporativa.   
http://www.chguv.san.gva.es/empleopublico.  
  
8. Es faculta la Direcció de Recursos Humans del CHGUV per a dictar quantes instruccions siguen necessàries per a l'execució d'aquesta oferta d'ocupació pública.  
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.   
  
Contra la present resolució, que posa fi a la via administrativa podrà interposar-se recurs contenciós administratiu davant els jutjats contenciosos administratius de la ciutat de València, en el termini de dos mesos, comptats a partir de l'endemà de la publicació d'acord amb els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i articles 14 i 46 de la Llei 29/1998, reguladora de la jurisdicció contenciosa administrativa.  
  
Potestativament es podrà interposar recurs de reposició davant la Presidència del CHGUV, en el termini d'un mes comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que utilitzen qualsevol altra via de recurs que hi estimen convenient.  
  
València, 26 de desembre de 2023.- El president del CHGUV i conseller de Sanitat: Marciano Gómez Gómez.